Põltsamaa suudlus

Põltsamaa suudlus on Põltsamaa keskaegse kiriku asemelt leitud nurkapidi kokkupuutuvate võlvide konsool, millel on kujutatud osaliselt ühtesulanud kahte inimnägu – vasakul mees ja paremal naine. Mehel on ümber pea linditaoline ehe, naisel on õlani juustesalk. Kummastki peast on näha ainult üks silm ning kahest ninast ja kahest suust on järele jäänud vaid üks suu ja üks nina. Kaksiknägu läbib vaevalt märgatav eraldusvaoke.

Varem on arvatud, et konsoolil on kujutatud Aadamat ja Eevat.Villem Raam. "Põltsamaa keskaegsest kirikuhoonest". Ehitus ja Arhitektuur 3/ 1970. Lk 48 Hiljem on ka arvatud, et seal on kujutatud hoopis Jeesust ja Juudast (ehk siis juudasuudlust)Kaur Alttoa. "Põltsamaa kirik". // 101 pühakoda. Varrak. Tallinn 2015. Lk 90 või Maarjat ja Eliisabeti.Vilja Roots, Rutt Tänav. "Põltsamaa". Maalehe Raamat. Tallinn 2002. Lk 13 Tõenäoliselt on konsool valmistatud 1300. aasta paiku.Villem Raam. "Põltsamaa Nigula kirik" // Eesti arhitektuur 4 (Tartumaa, Jõgevamaa, Valgamaa, Võrumaa, Põlvamaa). Valgus. Tallinn 1999. Lk 107

Konsool leiti juhuslikult keskaegse kirikuaseme mullatöödel 1960. aastatel.Villem Raam. "Põltsamaa keskaegsest kirikuhoonest". Ehitus ja Arhitektuur 3/ 1970. Lk 47 See paiknes pikka aega ühes Põltsamaa eraaias, alates 1997. aastast on see Põltsamaa Muuseumi kogus.Vilja Roots, Rutt Tänav. "Põltsamaa". Maalehe Raamat. Tallinn 2002. Lk 14

Viited

Kirjandus
Villem Raam. "Põltsamaa keskaegsest kirikuhoonest". Ehitus ja Arhitektuur 3/ 1970. Lk 47-49
Villem Raam. "Põltsamaa Nigula kirik". // Eesti arhitektuur 4 (Tartumaa, Jõgevamaa, Valgamaa, Võrumaa, Põlvamaa). Valgus. Tallinn 1999. Lk 107
Vilja Roots, Rutt Tänav. "Põltsamaa". Maalehe Raamat. Tallinn 2002. Lk 13-14
Kaur Alttoa. "Põltsamaa kirik". // 101 pühakoda. Varrak. Tallinn 2015. Lk 90-91

Kategooria:Põltsamaa ajalugu
Kategooria:Eesti keskaeg
Kategooria:Eesti skulptuurid